Bølgekraftverkene på Toftestallen

Bølgekraftverket på Toftestallen ligger på Kalvøyna i Øygarden kommune og var to bølgekraftverk bygget av Kværner Brug og Norwave i 1985. 

Selskapene Kværner Brug og Norwave fikk løyve til å bygge hvert sitt prøveanlegg og byggingen av kraftverkene startet i juni 1985. Offisiell åpning var i november 1985 av olje- og energiminister Kåre Kristiansen . 

Til tross for at begge anleggene havarerte innen noen år hadde man verifisert en teknisk løsning, men markedet viste sviktende lønnsomhetspotensial og kraftverkene ble aldri bygget opp igjen .

Funksjon 
Anleggene baserte seg på to ulike prinsipp for å lage bølgekraft. Norwaves kilerenneprosjekt baserte seg på en 65 meter brei og 7 meter dyp trakt  som samlet bølgene presset luft opp i en sylinder, som igjen drev en kaplanturbin. Anlegget hadde en kapasitet på 375 kW. Kværners anlegg baserte seg på en sving­ende vannsøyle med en wellsturbin og hadde en kapasitet på 450 kW.

Havari og dødsulykke 
Under en orkan nyttår 1988 ble turbinen, generatoren og tårnet revet av betongsokkelen og Kværners anlegg skylt på havet og endte på 90 meters dyp  . Ruinene ble hentet opp igjen sommeren 1989 .

I juli 1991 ble kilerennen til Norwave fylt med stein og arbeid for å tømme den for stein ble startet med dynamitt og gravemaskin. For å fjerne noen av de mindre steinene ble en dykker fra Vestnorske Dykkercompagniet  sendt ned den 25. juli for å borre vekk resten. Under arbeidet utløste dykkeren udetonert dynamitt fra spreningen dagen før og døde momentant.  

Arbeidet første også til at kilerennen ble ødelagt og Norwave hadde ikke nok kapital til å reparere anlegget. Selskapet gikk senere konkurs og anlegget ble aldri bygget opp igjen .

Gjenoppbygging og opprydding 
Ruinene av kraftverkene ble aldri ryddet, delvis grunnet av grunneierene motstilte seg gjenoppbyggingen på grunn av mye støy fra kraftverket, delvis den økonomiske situasjonen . Prisen av oppryddingen ble i 2014 estimert til 2,3 millioner kroner .

Ettermæle 
I senere tid har bølgekraftverket blitt et turmål og fått kulturminnestatus . I 2021 var bølgekraftverket del av en arkitektoppgave som vant arkitektprisen DOGA for sin plan for å lage et turistmål med besøkssenter, nytt bølgekraftverk og et utkikkspunkt på plassen til det gamle kraftverket .

Referanser 

Bølgekraftverk
Tidligere kraftverk i Vestland
Byggverk i Øygarden
Kraftverk etablert i 1985
Øygardens historie
Tidligere byggverk i Vestland